हरदोई। काली कमाई के बारे में एक बेंडर ने बताया कि इसके लिए उन लोगों को लाइन खुलवानी पड़ती है। मसलन हरदोई से बालामऊ चलने का रेट अलग है और हरदोई से संडीला तक चलने का दूसरा रेट है। ऐसा ही ही शाहजहांपुर की तरफ होता है। लाइन खुलवाने के बाद ही कोई अपना कारोबार कर सकता है और उसी लाइन पर चलेगा। इसके साथ ही कोच में चलने के बाद जिस स्टेशन पर डिब्बा लेकर उतरते हैं। साहबों की नजर में वह लोग रहते हैं और 30 से 50 रुपए प्रति चक्कर अलग से देने पड़ते हैं। हालांकि उसका कहना था कि जो रेट लेते हैं वह सुरक्षा की जिम्मेदारी भी लेते हैं हालांकि कहीं बाहर की टीम की वह भी कोई जिम्मेदारी नहीं लेते और खुद बचाव करने की बात कहते हैं।